Obra-kontratuen administrazio-klausula partikularren agiria

Prozedura irekia

######### (datuen babesari buruzko informazioa lizitatzaileari emateko)

- 1. Tratamenduaren arduraduna eta harremanetarako datuak: Dagokion kontratazio-organoa (posta-helbidea: ..........; telefono-zk.: ..........).
- 2. Datuak babesteko ordezkaria eta harremanetarako datuak : Euskal Autonomia Erkidegoko Administrazio Publikoaren Datuak Babesteko Ordezkariarekin harremanetan jartzeko, erabili posta- helbidea (Donostia kalea 1, Gasteiz), 945018680 telefonoa edo www.euskadi.eus/datu-babesa.
- 3. Tratamenduaren helburua : kontratazio publikoaren prozeduraren kudeaketa, fase guztietan, betearazpena, aldaketak, luzapenak, epe- edo prezio-aldaketak, azken zenbatekoa eta iraungipena barne hartuta, baita adjudikazio-prozeduran atzera egiteko erabakiak, kontratua ez adjudikatzeko edo ez egiteko erabakiak eta kontratistari egotzi ahal zaizkion eta kontratua suntsiaraztea eragin duten gorabeherak ere.
- 4. Kontserbazio-epea: zein helburutarako jaso diren eta hori betetzeko beharrezkoa den denbora.
- 5. Legitimazioa: tratamendua beharrezkoa da interesduna parte den kontratu bat betearazteko eta, era berean, hauetan xedatutakoa betetzeko: Sektore Publikoko Kontratuen azaroaren 8ko 9/2017 Legea (6.1 artikuluaren b) eta c) apartatuak Europako Parlamentuaren eta Kontseiluaren 2016ko apirilaren 27ko (EB) 2016/679 Erregelamendua, Datu pertsonalen tratamenduari dagokionez pertsona fisikoen babesari eta datu horien zirkulazio askeari buruzko arauak ezartzen dituena eta 95/46/EE Zuzentaraua indargabetzen duena).
- 6. Hartzaileak: Interes legitimoa dutenei eta Euskal Autonomia Erkidegoko Ogasun Nagusiari eman ahal izango zaizkie datu pertsonalak.
- 7. Eskubideak erabiltzea: Jasotako datu pertsonalak nori buruzkoak diren, pertsona horrek eskubide hauek egikari ditzake:
- a) Irispidea izatea: eskubidea izango du tratamenduaren organo arduradunak egiazta diezaion berari buruzko datu pertsonalen tratamendua egiten ari den ala ez, eta, hala bada, datu pertsonaletara irispidea izateko eskubidea izango du.
- b) Zuzentzea : berari buruzko datu pertsonal ez-zehatzak zuzentzeko eta datu pertsonal osatugabeak osatzeko eskubidea, baita adierazpen gehigarri baten bidez ere.
- c) Ezabatzea (ahaztua izateko eskubidea) : berari buruzko datu pertsonalak ezabatzeko eskubidea, honako egoeraren bat tartean denean:
- 1. datu pertsonalak jadanik ez badira beharrezkoak, bildu zirenean edo beste modu batez tratatu zirenean zeuden helburuen argitan;
- 2. interesdunak tratamenduaren oinarri den baimena erretiratu badu, eta tratamenduak ez badu beste oinarri juridikorik;
- 3. interesdunak tratamenduaren aurka egin badu, eta tratamendurako beste arrazoi legitimorik gailentzen ez bada;
- 4. datu pertsonalen tratamendua legez kontra egin bada;
- 5. datu pertsonalak lege-betebehar bat betetzeko ezabatu behar badira;
- 6. datu pertsonalak jaso badira (EB) 2016/679 Erregelamenduaren 8.1 artikuluan aipaturiko informazioaren gizarteko zerbitzuen eskaintzaren ingurumarian.
- 7. Berari buruzko datu pertsonaletarako edozein lotura ezabatzeko eskubidea, datu horiek ezabatzeko betebeharra badago
- d) Mugatzea : berari buruzko datu pertsonalen tratamendua mugatzeko eskubidea, honako kasu hauetan:
- 1. datu pertsonalen zehaztasunaren aurka egin bada, tratamenduaren organo arduradunak datuon zehaztasuna egiaztatzeko adinako epe batez;
- 2. tratamendua legez kontrakoa bada eta interesdunak datu pertsonalak ezereztearen aurka egin badu eta, ordainetan, haien erabilera mugatzeko eskatu;

106

Esp. zk.: